A Bizottság 2001/35/EK irányelve

(2001. május 11.)

az egyes növényi eredetű termékekben – többek között a gyümölcsökben és zöldségekben –, illetve azok felületén található peszticid-szermaradványok megengedett legmagasabb mértékének meghatározásáról szóló 90/642/EGK irányelv mellékleteinek módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésére,

tekintettel a legutóbb a 2000/82/EK bizottsági irányelvvel [1] módosított, az egyes növényi eredetű termékekben – többek között a gyümölcsökben és zöldségekben –, illetve azok felületén található peszticid-szermaradványok megengedett legmagasabb mértékének meghatározásáról szóló, 1990. november 27-i 90/642/EGK tanácsi irányelvre [2] és különösen annak 7. cikkére,

mivel:

(1) A 2000/42/EK bizottsági irányelv [3] megállapította a maximális szermaradvány-értékeket azokra a peszticid/élelmiszer kombinációkra, amelyek a 94/29/EK [4], a 94/30/EK [5], a 95/38/EK [6], a 95/39/EK [7], a 96/32/EK [8], a 96/33/EK [9] tanácsi irányelvben, valamint a 98/82/EK [10] bizottsági irányelvben nyitva maradtak. Az irányelvek mellékleteiben szereplő fenti pozíciókat "nyitva" hagyták, vagy ideiglenes alapon rögzítették, mivel azok elfogadásának időpontjában nem állt elégséges adat rendelkezésre ahhoz, hogy közösségi szinten indokolt legyen 2000. július 1-jéig a maximális szermaradvány-értékek rögzítése. Az említett határidő kitűzésének célja az volt, hogy elegendő időt biztosítsanak az érintett feleknek az analitikai meghatározás legalacsonyabb határértéke feletti, közösségi szintű maximális szermaradvány-értékek elfogadását lehetővé tevő adatok szolgáltatásához. A határidő lejártát megelőző időszakban az elérhető adatokat értékelték, és egyes esetekben ezeket nem tartották elegendőnek az analitikai meghatározás határértékénél magasabb maximális szermaradvány-értékek meghatározásának igazolására.

(2) A 2000/42/EK irányelv kihirdetését követően további adatokkal alátámasztott megkeresést intéztek a Bizottsághoz azoknak az értékeknek a felülvizsgálata érdekében, amelyekre az egyes peszticid/élelmiszer kombinációk esetében a 2000/42/EK irányelv állapított meg maximális szermaradvány-értékeket. A megkereséseket és az adatokat megvizsgálták, és egyes kombinációk esetében az adatok megfelelőek voltak az analitikai meghatározás legalacsonyabb határértéke feletti maximális szermaradvány-érték meghatározásának igazolására. Más kombinációkra a rendelkezésre álló adatok nem elegendőek, ezért a maximális szermaradvány-értékeket az analitikai meghatározás legalacsonyabb határértékénél kell megállapítani. Egyéb kombinációk esetében a most rendelkezésre álló információk elegendőek annak igazolására, hogy a maximális szermaradvány-érték az analitikai meghatározás legalacsonyabb határértékénél magasabban történő meghatározása a fogyasztók e szereknek való elfogadhatatlan akut és krónikus mértékű kitettségét eredményezné. Ezen esetekben a maximális szermaradvány-értékeket továbbra is az analitikai meghatározás legalacsonyabb határértékében kell megállapítani.

(3) A növényvédelemben, illetve adott esetben az állatgyógyászatban való felhasználásból adódóan peszticidek szermaradványait esetleg tartalmazó élelmiszeripari termékek fogyasztóinak életük során e peszticideknek való expozícióját az Európai Közösségben használt eljárásoknak és gyakorlatnak megfelelően vizsgálták és értékelték, tekintetbe véve az Egészségügyi Világszervezet (WHO) által kiadott iránymutatásokat [11], majd megállapították, hogy az ezen irányelvben rögzített maximális szermaradvány-értékek nem eredményezik a megengedhető napi bevitelre megszabott határérték túllépését.

(4) A peszticideket esetlegesen tartalmazó élelmiszeripari termékek fogyasztóinak életük során e peszticideknek való akut expozícióját az Európai Közösségben használt eljárásoknak és gyakorlatnak megfelelően vizsgálták és értékelték, tekintetbe véve az Egészségügyi Világszervezet (WHO) által kiadott iránymutatásokat; megállapították, hogy az ezen irányelvben nyitott pozícióban rögzített maximális szermaradvány-értékek nem növelik az akut toxikus hatásokat.

(5) A Közösség kereskedelmi partnereivel a Kereskedelmi Világszervezeten keresztül konzultált az ezen irányelvben meghatározott értékekről, és az értékekkel kapcsolatos észrevételeik figyelembe lesznek véve.

(6) A növényügyi tudományos bizottság véleményét, különösen ami a peszticidekkel kezelt élelmiszeripari termékek fogyasztóinak védelmével kapcsolatos tanácsokat és ajánlásokat illeti, figyelembe vették. Az Egészségügyi Világszervezet által leírt, fentiekben idézett módszertan, amelyet a referens tagállamok alkalmaztak, és amelyet a Bizottság a Növény-egészségügyi Állandó Bizottság keretében ellenőrzött és értékelt, megegyezik a növényügyi tudományos bizottság által megadott útmutatással [12].

(7) Az irányelv intézkedései összhangban vannak a Növény-egészségügyi Állandó Bizottság véleményével,

ELFOGADTA EZT AZ IRÁNYELVET:

1. cikk

Az ezen irányelv mellékletében felsorolt szermaradványokra vonatkozó maximális értékek az adott peszticidekre vonatkozóan a 90/642/EGK irányelv II. mellékletében felsorolt értékek helyébe lépnek.

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2001. június 30-ig megfeleljenek. Erről haladéktalanul tájékoztatják a Bizottságot.

Ezeket az intézkedéseket 2001. július 1-jétől alkalmazzák.

3. cikk

Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

4. cikk

Ez a rendelet az Európai Közösségek Hivatalos Lapjában való kihirdetésének napját követő napon lép hatályba.

5. cikk

Ennek az irányelvnek a tagállamok a címzettjei.

Kelt Brüsszelben, 2001. május 11-én.

a Bizottság részéről

David Byrne

a Bizottság tagja

[1] HL L 350., 1990.12.14., 71. o.

[2] HL L 3., 2001.1.6., 18. o.

[3] HL L 158., 2000.6.30., 51. o.

[4] HL L 189., 1994.7.23., 67. o.

[5] HL L 189., 1994.7.23., 70. o.

[6] HL L 197., 1995.8.22., 14. o.

[7] HL L 197., 1995.8.22., 29. o.

[8] HL L 144., 1996.6.18., 12. o.

[9] HL L 144., 1996.6.18., 35. o.

[10] HL L 290., 1998.10.29., 25. o.

[11] Iránymutatások a peszticid-szermaradványok élelmiszerrel történő bevitelének előrejelzéséhez (átdolgozott), készítette a GEMS/Food program a Peszticid-maradványok Kódex Bizottságával együttműködésben, kiadta az Egészségügyi Világszervezet, 1997 (WHO/FSF/FOS/97.7)

[12] SCP/RESI/021; SCP/RESI/024.

--------------------------------------------------

MELLÉKLET

Megjegyzés:

Az áttekinthetőség érdekében a félkövérrel szedett maximális szermaradvány-értékek a 2000/42/EK irányelvet megelőzően kiadott irányelvek mellékletei maximális szermaradvány-értékeinek változásait mutatják, a normál betűtípussal szedettek a meglévő maximális szermaradvány-értékek ismétlését jelzik.

Az érintett növénycsoportok és növényi termékek, amelyekre a SZMÉ vonatkozik | Peszticid-szermaradványok és a szermaradványok maximális értéke (mg/kg) |

Klórothalonil | Klórmequat | Endoszulfán(az alfa- és béta-izomerek és endoszulfán- ként kifejezett endoszulfán-szulfát) | Dicofol(p.p- és o.p-izomerek összege) |

1.Hozzáadott cukor nélküli friss, szárított vagy nyers, fagyasztással tartósított gyümölcs; héjas gyümölcsűek

i.CITRUSFÉLÉK | 0,01 | 0,05 | 0,5 | 2 |

Grapefruit | | | | |

Citromok | | | | |

Zöld citrom | | | | |

Mandarin (beleértve a klementint és az egyéb hibrideket) | | | | |

Narancs | | | | |

Pomelo | | | | |

Egyéb | | | | |

ii.HÉJAS GYÜMÖLCSŰEK (héjjal vagy héj nélkül) | 0,01 | 0,1 | 0,1 | 0,05 |

Mandula | | | | |

Brazildió | | | | |

Kesudió | | | | |

Gesztenye | | | | |

Kókusz | | | | |

Mogyoró | | | | |

Makadámdió | | | | |

Pekándió | | | | |

Piniamag | | | | |

Pisztácia | | | | |

Dió | | | | |

Egyéb | | | | |

iii.ALMAFÉLÉK | 1 | | 0,3 | 0,02 |

Alma | | | | |

Körte | | 0,5, | | |

Birsalma | | | | |

Egyéb | | 0,05, | | |

iv.CSONTHÉJASOK | 1 | 0,05 | | 0,02 |

Kajszibarack | 1 | | | |

Cseresznye | | | | |

Őszibarack (beleértve a nektarint és hasonló hibrideket) | | | 0,5 | |

Szilva | | | | |

Egyéb | 0,01 | | 0,05 | |

v.BOGYÓSGYÜMÖLCSÖK | | 0,05 | | |

a)Csemege- és borszőlő | | | 0,5 | 2 |

Csemegeszőlő | 1 | | | |

Borszőlő | 3 | | | |

b)Eper (termesztett) | 3 | | 0,05 | 0,02 |

c)Félcserjén termő bogyósok (termesztett) | | | 0,05 | 0,02 |

Fekete szeder | 10 | | | |

Hamvas szeder | | | | |

Kaliforniai málna | | | | |

Málna | 10 | | | |

Egyéb | 0,01 | | | |

d)Egyéb bogyós gyümölcsök (termesztett | | | 0,05 | 0,02 |

Fekete áfonya | | | | |

Tőzegáfonya | 2 | | | |

Ribizli (vörös, fekete és fehér) | 10 | | | |

Pöszméte | 10 | | | |

Egyéb | 0,01 | | | |

e)Vadon termő bogyósok és vadon termő gyümölcs | 0,01 | | 0,05 | 0,02 |

vi.EGYÉB | | | 0,05 | 0,02 |

Avokádó | | | | |

Banán | 0,2 | | | |

Datolya | | | | |

Füge | | | | |

Kivi | | | | |

Kamkvat | | | | |

Licsiszilva | | | | |

Mangó | | | | |

Olajbogyó | | 0,1 | | |

Golgotavirág | | | | |

Ananász | | | | |

Gránátalma | | | | |

Egyéb | 0,01 | 0,05 | | |

2.Friss vagy nyers, fagyasztott, vagy száraz zöldségek | | | | |

i.GYÖKEREK ÉS GUMÓS ZÖLDSÉGEK | | 0,05, | 0,05 | 0,02 |

Cékla | | | | |

Sárgarépa | 1 | | | |

Gumós zeller | 0,5 | | | |

Torma | | | | |

Csicsóka | | | | |

Paszternák | | | | |

Petrezselyemgyökér | | | | |

Retek | | | | |

Saláta-bakszakáll | | | | |

Édesburgonya | | | | |

Karórépa | | | | |

Tarlórépa | | | | |

Jamszgyökér | | | | |

Egyéb | 0,01 | | | |

ii.HAGYMAFÉLÉK | | 0,05, | 0,05 | 0,02 |

Fokhagyma | 0,5 | | | |

Hagyma | 0,5 | | | |

Mogyoróhagyma | 0,5 | | | |

Újhagyma | 5 | | | |

Egyéb | 0,01 | | | |

iii.TERMÉSÜKÉRT TERMESZTETT ZÖLDSÉGEK | | 0,05, | | |

a)Burgonyafélék | 2 | | | |

Paradicsom | | | 0,5 | 1 |

Paprika | | | 1 | |

Padlizsán | | | | |

Egyéb | | | 0,05 | 0,02, |

b)Kabakosok – ehető héjúak | | | 0,05 | 0,2 |

Uborka | 1 | | | |

Apró uborka | 5 | | | |

Cukkíni | | | | |

Egyéb | 0,01 | | | |

c)Kabakosok – nem ehető héjúak | 1 | | 0,3 | 0,5 |

Sárgadinnye | | | | |

Tök | | | | |

Görögdinnye | | | | |

Egyéb | | | | |

d)Csemegekukorica | 0,01 | | 0,05 | 0,02 |

iv.KÁPOSZTAFÉLE ZÖLDSÉGEK | | 0,05, | 0,05 | 0,02 |

a)Virágos káposztafélék | 3 | | | |

Brokkoli | | | | |

Karfiol | | | | |

Egyéb | | | | |

b)Fejesedő káposztafélék | | | | |

Kelbimbó | 0,5 | | | |

Fejes káposzta | 3 | | | |

Egyéb | 0,01 | | | |

c)Leveles káposztafélék | 0,01 | | | |

Kínai kel | | | | |

Kelkáposzta | | | | |

Egyéb | | | | |

d)Karalábé | 0,01 | | | |

v.LEVÉLES ZÖLDSÉGEK ÉS FRISS FŰSZERNÖVÉNYEK | | 0,05, | 0,05 | 0,02 |

a)Salátafélék | 0,01 | | | |

Zsázsa | | | | |

Galambbegy saláta | | | | |

Fejes saláta | | | | |

Endívia | | | | |

Egyéb | | | | |

b)Spenótfélék | 0,01 | | | |

Spenót | | | | |

Mangold | | | | |

Egyéb | | | | |

c)Vízitorma | 0,01 | | | |

d)Cikóriasaláta | 0,01 | | | |

e)Fűszernövények | 5 | | | |

Turbolya | | | | |

Metélőhagyma | | | | |

Petrezselyem | | | | |

Zellerlevél | | | | |

Egyéb | | | | |

vi.HÜVELYES ZÖLDSÉGEK (friss) | | 0,05, | 0,05 | 0,02 |

Bab (hüvelyben) | | | | |

Bab (hüvely nélkül) | 0,05 | | | |

Borsó (hüvelyben) | 2 | | | |

Borsó (hüvely nélkül) | 0,3 | | | |

Egyéb | 0,01 | | | |

vii.SZÁRAS ZÖLDSÉGEK | | 0,05, | 0,05 | 0,02 |

Spárga | | | | |

Kardonna | | | | |

Zeller | 10 | | | |

Édeskömény | | | | |

Articsóka | | | | |

Póréhagyma | 10 | | | |

Rebarbara | | | | |

Egyéb | 0,01 | | | |

viii.GOMBA | | | 0,05 | 0,02 |

a)Termesztett gombák | 2 | 10 | | |

b)Vad gombák | 0,01 | 0,05, | | |

3.Hüvelyes termények | 0,01 | 0,05 | 0,05 | 0,02 |

Bab | | | | |

Lencse | | | | |

Borsó | | | | |

Egyéb | | | | |

4.Olajos magvak | | 0,1 | | |

Lenmag | | | | |

Földimogyoró | 0,05 | | | |

Mák | | | | |

Szezámmag | | | | |

Napraforgómag | | | | |

Repcemag | | | | |

Szójabab | | | 0,5 | |

Mustármag | | | | |

Gyapotmag | | | 0,3 | 0,1 |

Egyéb | 0,01 | | 0,1 | 0,05 |

5.Burgonya | 0,01* | 0,05 | 0,05 | 0,02 |

Újburgonya | | | | |

Áruburgonya | | | | |

6.Tea (levelek és szárak, fermentálva vagy máshogyan, a Camellia sinensis leveleiből) | 0,1 | 0,1 | 30 | 20 |

7.Komló (szárított), beleértve a granulált és a be nem sűrített port | 50 | 0,1 | 0,1 | 50 |

--------------------------------------------------